Ռուբեն Գինեյը (Գասպարյան), ծնվել է Երևանում, այժմ բնակվում է Շանհայում: Սկսել է կինո նկարել 5 տարեկանից: Նրա առաջին 8 մմ-անոց ֆիլմը ներկայացվել է Մոսկվայի մանկական կիոփառատոնում: Մինչև միջնակարգ դպրոցն ավարտելը սկսել է հաճախել Երևանի թատրոնի և կինոյի պետական ինստիտուտ: 2002թ.-ին ընդունվել է Մոսկվայի կինեմատոգրաֆիայի պետական ինստիտուտ (ՎԳԻԿ): Եղել է այնպիսի ռուս ռեժիսորիների կրտսեր օգնականը, ինչպիսիք են Նիկիտա Միխալկովը և Իգոր Մասլեննիկովը: 2005թ.-ին տեղափոխվել է Չինաստան, որտեղ աշխատանքի է անցել Kuiyou Production House միջազգային գովազդային ընկերությունում` որպես գեղարվեստական ղեկավար: Այս շրջանում նկարահանել է ավելի քան 15 գովազդային հոլովակ այնպիսի միջազգային ընկերությունների համար, ինչպիսիք են «Պանասոնիկը», «Ասահին», «Մաքդոնալդսը», «Շիսեյդոն», «Հոնդան», «Տոշիբան»: 2010-ից մասնակցել է մի շարք չինական հեռուստասերիալների և խաղարկային ֆիլմերի ստեղծմանը: National Geographic հանդեսի հետ համագործակցող անկախ լուսանկարիչ է, մի շարք գիտական հոդվածների հեղինակ: Նկարահանել է «Սև խավիար» (1999թ.), «Ստորին խորություններ» (2003թ., կ/մ), «Էռնան Դու Ստրուբերգ» (2005թ.,կ/մ), «Համազգայինի մշակութային ֆորումը» (2008թ., վավ. ), «Աշխարհի քաղաքները. Շանհայ» (2008թ., վավ.) , «Անդին. հայոց ճանապարհորդության տարեգրություն» ֆիլմերը (2014թ., վավ.):